text: Motorcyklister alvorligt kvæstede
  29 august 2015 kl. 06.19
  Fredag aften væltede en motorcyklist med en passager på bagsædet på Darumvej i Esbjerg. Begge mænd kom alvorligt til skade, og føreren er overført til Odense Universitetshospital.
  Ingen andre var impliceret i uheldet, der i følge vagtchef ved Syd- og Sønderjyllands Politi, Ole Aamann, skete på grund af for høj hastighed i en kurve, hvor føreren mistede kontrollen over motorcyklen.
  De to kvæstede er 44 år og 33 år og fra Esbjerg-området.
  Deres tilstand lørdag morgen for begges vedkommende betegnes som kritiske, men stabile.
  